གསང་མཆོག་མཐར་ཐུག་མ་རྒྱུད་ཐུགས་
རྗེ་ཉི་མ་འབྲས་བུ་རྫོགས་སངས་རྒྱས་
པའི་རྒྱུད་བཞུགས་སོ། །
༄༅། །ཞང་ཞུང་སྐད་དུ། ཨུ་ཡེ་ཐ་ཚན་མ་ཏྲ་ཤེ་རྐྱ་ཉི་རི་ཁྲི་ཙེ་སླིག་སངས་གྱིན་
ཏན་ཏྲ། བོད་སྐད་དུ། གསང་མཆོག་མཐར་ཐུག་མ་རྒྱུད་ཐུགས་རྗེ་ཉི་མ། འབྲས་
བུ་རྫོགས་སངས་རྒྱས་པའི་རྒྱུད། སྟོན་པ་ཀུན་ཏུ་བཟང་པོ་མཁའ་འགྱིང་དཀར་
པོ་གསང་བ་གསང་ཆེན་གསང་མཆོག་མཐར་ཐུག་ལ་ཕྱག་འཚལ་ལོ། །འདི་སྐད་
བདག་གིས་ཐོས་པའི་དུས་གཅིག་ན།། བོན་ཉིད་མི་འགྱུར་བ་གཡུང་དྲུང་གི་དབྱིངས།
ཡེ་ཤེས་འོད་དུ་གསལ་བའི་མཁའ།། དུས་གསུམ་ནུབ་པ་མེད་པའི་ཀློང་།། སྐུ་གསུམ་
སངས་རྒྱས་འབྱུང་བའི་གནས།། གསང་བ་དགུ་འཕར་རྒྱལ་བའི་ཕོ་བྲང་།༎ ཐུགས་
རྗེ་ཉི་མ་རྫོགས་པའི་གསས་མཁར། ཡེ་ཤེས་མེ་རི་འབར་བའི་ཀློང་གུར་ན།། སྟོན་
པ་གསང་མཆོག་མཐར་ཐུག་པ་སངས་རྒྱས་ཀྱི་རྒྱལ་པོ་དེས། སྐུ་གསང་བ་རྒྱན་གྱི་
འཁོར་ལོ་ཡེ་ཤེས་ཀྱི་ཞིང་ཁམས་བསམ་གྱིས་མི་ཁྱབ་པ།། གསུང་གི་གསང་བ་གྲགས་
སྟོང་
ང་མཚན་མ་མེད་པའི་སྒྲ་སྒྲོགས་པ། ཐུགས་ཀྱི་གསང་བ་ཅི་ལྟ་བ་དེ་ཁོ་ན་ཉིད་
ལས་མི་འགྱུར་བ་ལ༎ འཁོར་གསང་མཆོག་རིགས་བཞིའི་སངས་རྒྱས་དང་།། བདེ་
ཆེན་སངས་རྒྱས་ཡུམ་བཞི་དང་།། ཐུགས་རྗེ་རོལ་པའི་ཁྲོ་མོ་དང་།། འགག་མེད་
རང་གྲོལ་གྱི་ལྷ་མོ་དང་།། ཐུགས་རྗེ་ཚད་མེད་མཁའ་འགྲོ་དང་།། ཐུགས་རྗེ་རྒྱུན་
མེད་ཀྱི་མཁའ་འགྲོ་དང་།། ཡུམ་ཆེན་བཟང་ཟ་རིང་བཙུན་ལ་སོགས་པ༎ ཐེག་པ་
ཆེན་པོ་ལ་སྤྱོད་པའི་བདེ་བར་གཤེགས་པ་རྣམས་དང་ཐབས་ཅིག་ཏུ་བཞུགས་སོ། །དེ་
284

གསང་སྔགས་བསྐྱེད་རྫོགས་དང་མ་རྒྱུད་ཁྲིད་རིམ་སྐོར།
E
ནས་ཡེ་ཤེས་ཆེན་པོའི་ཏིང་ངེ་འཛིན་གྱི་མཆོད་པ་ཚད་མེད་པར་ཕུལ་ནས། ལྷ་མོ་
བཟང་ཟ་རིང་བཙུན་གྱིས་ཞུས་སམ་གསོལ་པ།། སྟོན་པའི་རང་བཞིན་གཤེན་ལྷ་
འོད་དཀར་པོ།། བཀོད་པའི་ཞིང་ཁམས་གསང་བ་སྡེ་དགུ་ལས།། འཕགས་པའི་
གསང་མཆོག་རྒྱལ་པོ་ཡི་དམ་ལྷ། དོན་དྲུག་དབྱིངས་གྲུབ་རྫོགས་སངས་རྒྱས་པའི་
རྒྱུད།། འབྲས་བུའི་ཐིག་ལེ་བདག་ལ་བཤད་དུ་གསོལ༎ དེ་ལ་ཀུན་ཏུ་བཟང་པོས་
བཀའ་སྩལ་པ།། ཞུས་པ་ལེགས་སོ་སྐལ་བ་བཟང་པོ་རྣམས། འབྲས་མཆོག་དམ་
པ་འདི་ཉིད་ཐོབ་པ་ན། མཆོག་འབྲས་དབྱིངས་གྲུབ་སད་སྟོར་འབྱམས་འཕྲང་
བསྒྲལ། དོན་འབྲས་དབྱིངས་གྲུབ་དཔེ་དོན་རྟགས་ངོ་འཕྲོད།། ཐུན་འབྲས་དབྱིངས་
གྲུབ་རྩེ་གཅིག་རང་ས་ཟིན། ང་འབྲས་དབྱིངས་གྲུབ་མཁྱེན་བརྩེའི་བདག་ཉིད་
ཐོབ།། ཀློང་འབྲས་དབྱིངས་གྲུབ་དུ་མ་གཅིག་བུའི་སྐུ། ཚད་འབྲས་དབྱིངས་གྲུབ་
བདེ་ཆེན་ངོ་བོ་ཉིད།། དོན་དྲུག་དང་པོ་མཆོག་འབྲས་ཡེ་ཤེས་ཉིད།། འབྲས་བུའི་
ཐིག་ལེ་ཡེ་ཤེས་འགྱུར་མེད་སྐུ།། འབྲས་བུ་ཐོབ་དང་ངོས་བཟུང་སྐྱོན་བསལ་བ།
ཡེ་ཤེས་འཆར་དང་འགྱུར་མེད་སྐུ་ཐོབ་པ། འབྲས་བུ་ཚེ་འདིར་ཐོབ་པའི་རྫོགས་
སངས་རྒྱས།། འབྲས་བུ་ལྷུན་གྲུབ་རང་རིག་ཡེ་ཤེས་དེ།༎ རང་ལས་རང་ཤར་རང་
གྲོལ་བོན་གྱི་སྐུ། རང་རིག་གསལ་བ་ཡེ་ཤེས་ཐིག་ལེའི་ཐུགས།། གསང་མཆོག་མཐར་
ཐུག་རྒྱལ་པོའི་ཐུགས་ཉིད་དེ༎ སྐུ་ལྔ་དོན་གྱིས་ཚང་བས་བླ་ན་མེད།། རྣམ་དག་
རྫོགས་སངས་རྒྱས་པའི་ངོ་བོ་ཉིད།། འབྲས་བུ་འདི་ཡི་མཐུ་དཔལ་བསམ་མཐའ་
ཡས། ཐུགས་ཉིད་བོན་ཉིད་ངང་ལས་མི་གཡོ་ཡང༌།། རྫོགས་སྐུ་ཞིང་ཁམས་རབ་
འབྱམས་དཔག་མེད་འགྱེད།། སྤྲུལ་སྐུ་དུ་མས་འགྲོ་བ་མ་ལུས་འདུལ།། འབྲས་བུ་
ཐོབ་པའི་ཡོན་ཏན་བསམ་མཐའ་ཡས།། དེ་ཉིད་ཐིག་ལེ་ཉག་གཅིག་ངོས་བཟུང་
ན། རང་བྱུང་རིག་པའི་ཡེ་ཤེས་དྲི་མེད་དེ།། ཅི་ལ་མི་རྟོག་སྟོང་གསལ་བདེ་བའི་
285

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
སྐུ།། རིག་པའི་ཡེ་ཤེས་ཚོན་གང་འོད་ལ་གནས།། བོན་སྐུ་ཐིག་ལེ་ཉག་གཅིག་ཀུན་
ཏུ་བཟང་།། བོན་ཉིད་འགྱུར་བ་མེད་པ་གཡུང་དྲུང་དབྱིངས།། བདེ་ཆེན་ངང་ལས་
མི་གཡོ་རྣམ་རྟོག་མེད།། དབྱིངས་ཀྱི་རང་བྱུང་ཡེ་ཤེས་ཆེན་པོ་དང་།། དོན་གྱི་རང་
རིག་ཡེ་ཤེས་དྲི་མེད་འདྲེས།། དུས་གསུམ་དུས་མེད་ཀ་དག་མངོན་དུ་གྱུར། ཐིག་
ལེ་ཉག་གཅིག་གཡུང་དྲུང་སྐུ་མངའ་བ།། བོན་སྐུ་བདེ་བ་ཆེན་པོའི་ངང་ལ་བཞུགས།
དེ་ལྟར་མ་རྟོགས་ལོག་པའི་སྐྱོན་བསལ་བར།། མ་རྟོགས་དབང་གིས་སད་སྟོར་འབྱམས་
གསུམ་བྱུང་། ཕྱི་རོལ་གྲུབ་མཐའ་རྟག་ཆད་གཉིས་བཟུང་བ།། འབྲས་བུ་སད་ཁྱེར་
མེད་ཁམས་ངན་འགྲོར་ལྟུང་།། ཕྱྭ་སྣང་འདུར་གསུམ་ཐ་མལ་ལུས་མི་འདའ། འཕྲུལ་
གཤེན་ཉིང་འཁྲུལ་བག་ཆགས་ལས་ཀྱི་སྲིན༎ གཅོད་པ་དཀར་ཁ་ཤི་དང་བསྔོ་ལོག་
བྱས།། ཉེས་པས་སྔར་བྱས་དགེ་བ་ཕྱག་མས་བཏབ།། འབྲས་བུ་སད་འགྱུར་ས་
བོན་སད་ཁྱེར་འདྲ། དགེ་བསྙེན་སྔཪ་སོང་ཕྱིར་འོང་རེ་དོགས་ཅན།། འབྲས་བུ་
ཁ་ཡན་གནས་ལྔར་ཁ་ཡང་འབྱམས།། དྲང་སྲོང་བཞག་ས་མ་སྐྱེལ་རྩད་མ་ཆོད།
འབྲས་བུ་མཐར་སྟོར་སྟོང་ལྟ་དབུ་མ་བ།། འབྲས་བུ་རྒྱུད་ལོག་ཀུན་གཞི་ཁ་ཡན་པ།
དེ་ལྟར་འབྲས་བུའི་སྐྱོན་རྣམས་མ་གོས་པ།། རང་བྱུང་ཡེ་ཤེས་ན་མ་མཁའ་ལྟ་བུ་ལས།
རང་རིག་ཡེ་ཤེས་ཉི་མ་ལྟར་ཤར་བས༎ སྟོང་ཉིད་མེ་ལོང་ནན་ཏན་སོ་སོར་མཉམ།
ཡེ་ཤེས་ཐིག་ལེ་བཞི་བཅུ་རྩ་ལྔ་དང་།། ཇི་ལྟ་ཇི་སྙེད་མཁྱེན་པའི་ཡེ་ཤེས་སོགས།
དྲུག་ཅུ་རྩ་གཅིག་བརྒྱད་ཁྲི་བཞི་སྟོང་དང་། ཁྲི་དང་འབུམ་འགྱུར་བསམ་གྱིས་མི་
ཁྱབ་འཆར། ཤར་བ་ཡུལ་གྱི་ངོས་ནས་ཆུ་ཟླ་འདྲ༎ གྲུབ་པའི་མཐར་ཐུག་འབྲས་
བུ་ཉིད་ལ་འདུས།། བོན་ཉིད་འགྱུར་བ་མེད་པར་བརྟན་པའི་ཕྱིར།། རང་བྱུང་ཡེ་
ཤེས་དྲི་མ་མེད་པ་དེ།། ཐོག་དང་ཐ་མ་མེད་པ་དབྱིངས་ན་གནས།། དུས་དང་བསྐལ་
པ་སྣང་བ་ཅི་འགྱུར་ཡང་། དུས་གསུམ་ནུབ་མེད་རྟག་པ་གཡུང་དྲུང་སྐུ༎ རང་
286

གསང་སྔགས་བསྐྱེད་རྫོགས་དང་མ་རྒྱུད་ཁྲིད་རིམ་སྐོར།
བྱུང་ཡེ་ཤེས་ལྷུན་གྲུབ་ཆེན་པོ་དེ༎ གནས་ཀྱི་མི་འགྱུར་བོན་ཉིད་གཡུང་དྲུང་དབྱིངས།
དུས་ཀྱི་མི་འགྱུར་དུས་གསུམ་གཅིག་པོ་ཉིད།། ཚེ་ཡི་མི་འགྱུར་སྐྱེ་འགག་མཐའ་
དང་བྲལ།། སྐུ་ནི་མི་འགྱུར་བདེ་ཆེན་བོན་གྱི་སྐུ།། ཡེ་ཤེས་མི་འགྱུར་རང་སར་དག་
པར་བཞུགས།། བོན་ཉིད་ནམ་མཁའ་ལྟ་བུའི་ངང་ཉིད་ནས།། བོན་སྐུ་ཐིག་ལེ་
ཉག་གཅིག་རང་རིག་པ། ཡེ་ཤེས་སྐུ་རུ་གྲུབ་པའི་སྐུ་དེ་ལ། ཡེ་ཤེས་ཐུགས་ནི་ཉི་
མ་ལྟ་བུར་ཤར། ཡེ་ཤེས་ཉི་མ་དབྱིངས་ཉིད་མཁའ་ལ་ཁྱབ།། དབྱིངས་དང་ཡེ་ཤེས་
གཉིས་སུ་མེད་པ་ལ༎ སྐྱེ་བ་མེད་པ་ངོ་བོ་ཉིད་སྐུ་དེ།། དག་པ་རྩ་ལ་གནས་འགྱུར་
བོན་སྐུ་དང་།། སྦྱོར་བ་རླུང་གིས་སྦྱོང་བས་མངོན་བྱང་སྐུ།། རབ་འབར་ཐིག་ལེ་
ལས་བྱུང་བདེ་ཆེན་སྐུ། སྟོང་གསལ་བདེ་བ་གསུམ་ཀའི་ངོ་བོ་ཉིད།། སྐྱེ་བ་མེད་པ་
བོན་གྱི་སྐུར་འབྱུང་སྟེ།། སྐུ་གསུམ་ངོ་བོ་འགྱུར་མེད་ངོ་བོ་ཉིད།། གསང་མཆོག་ལུས་
ཡིན་ཕྱིར་ན་སྐུ་ཞེས་གྲགས།། སྐུ་ལ་ཡེ་ཤེས་ཅི་ལྟར་འཆར་ཞེ་ན།། བདེ་ཆེན་རྩལ་
ལས་འགག་མེད་ཚེ་བ་རུ།། རྩོལ་མེད་ལྷུན་གྱིས་གྲུབ་པའི་ཡེ་ཤེས་ཤར།། ཞེ་སྡང་གནས་
དག་སྟོང་ཉིད་ཡེ་ཤེས་དབྱིངས། གདུལ་བྱ་མ་སྨིན་པ་རྣམས་སྨིན་པ་དང་།། སྒྱུ་མ་
གཟུགས་བརྙན་བདུད་བརྒྱད་རང་གྲོལ་ནས།། དེ་བཞིན་རིགས་ཀྱི་ཞིང་ཁམས་
ལྷུན་གྲུབ་ནས།། གསང་མཆོག་མཐར་ཐུག་སྐུ་རུ་སངས་རྒྱས་སོ། །གཏི་མུག་གནས་
དག་མེ་ལོང་ཡེ་ཤེས་ཀྱིས།། མ་རིག་འཁྲུལ་པ་སྐྱེ་བའི་བདུད་བཅོམས་ནས།། གཡུང་
དྲུང་རིགས་ཀྱི་ཞིང་ཁམས་ལྷུན་གྲུབ་ནས།། གསང་མཆོག་ཁུ་བྱུག་སྐུ་རུ་སངས་རྒྱས་
སོ། །ང་རྒྱལ་གནས་དག་ནན་ཏན་ཡེ་ཤེས་ཀྱིས།། ཕུང་པོ་ལུས་ལེན་རྒས་པའི་བདུད་
བཅོམས་ནས། འཁོར་ལོ་རིགས་ཀྱི་ཞིང་ཁམས་ལྷུན་གྲུབ་ནས།། གསང་མཆོག་
རྒྱལ་པོའི་སྐུ་རུ་སངས་རྒྱས་སོ། །འདོད་ཆགས་གནས་དག་སོར་རྟོགས་ཡེ་ཤེས་
ཀྱིས།། ཆགས་འཁོར་ཉོན་མོངས་ན་བའི་བདུད་བཅོམས་ནས།། པདྨ་རིགས་ཀྱི་
287

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ཞིང་ཁམས་ལྷུན་གྲུབ་ནས།། གསང་མཆོག་ཡེ་ཤེས་སྐུ་རུ་སངས་རྒྱས་སོ། །ཕྲག་
དོག་གནས་དག་མཉམ་ཉིད་ཡེ་ཤེས་ཀྱིས།། འཆི་བདག་ལས་བཙན་འཆི་བའི་
བདུད་བཅོམས་ནས།། རིན་ཆེན་རིགས་ཀྱི་ཞིང་ཁམས་ལྷུན་གྲུབ་ནས།། གསང་
མཆོག་གཡུང་དྲུང་སྐུ་རུ་སངས་རྒྱས་སོ། །བོན་གྱི་སྐུ་ནི་ཐིག་ལེ་ཉག་གཅིག་ལ།
མཁྱེན་གཟིགས་གཉིས་ལ་གསང་མཆོག་ཡབ་ཡུམ་གཉིས།། ཡེ་ཤེས་གསུམ་ལ་སྐུ་
གསུམ་སངས་རྒྱས་གསུམ༎ ལྔ་འཕྲོས་གསང་མཆོག་རིགས་ལྔ་ཡེ་ཤེས་ལྔ།། དེ་ལས་
སྤྲོས་པ་ཐིག་ལེ་ཞེ་ལྔ་བྱུང་།༎ དེ་ལ་སྐུ་དང་ཞིང་ཁམས་བཀོད་པར་གསལ༎ སྐུ་ལ་
ཐུགས་རྗེ་རྩལ་དང་ཡོན་ཏན་སོགས།། ཡེ་ཤེས་སྤྱན་དང་ལྷུན་གྲུབ་ཕྲིན་ལས་ཀྱིས།
སེམས་ཅན་དོན་རྣམས་ཡིད་བཞིན་མཛད་པའོ། །དེ་ལྟར་འབྲས་བུ་ཚེ་འདིར་ཐོབ་
པ་ལ།། ཐམས་ཅད་མཁྱེན་དང་མངོན་ཤེས་རྫུ་འཕྲུལ་དང་།། རང་ལུས་སྤྲུལ་བསྒྱུར་
འབུམ་ཕྲག་ངེས་མེད་པ༎ མཁའ་ལ་ལྡིང་དང་ཆུ་ལ་བྱིང་བ་མེད།། དགའ་ལྡན་འགྲོ་
དང་ས་འོག་གཏེར་རྣམས་འབྱིན།། མི་མིན་བོན་ཉན་ཡི་དམ་ཞལ་གཟིགས་སོགས།
མཆོག་དང་ཐུན་མོང་ཏིང་འཛིན་ཟས་ཟ་དང་།། བསམ་གྱིས་མི་ཁྱབ་ཡེ་ཤེས་རྩལ་
ལས་འཆར༎ ཞེས་བཀའ་སྩལ་ཏོ། །གསང་མཆོག་མཐར་ཐུག་མ་རྒྱུད་ཐུགས་རྗེ་
ཉི་མའི་འབྲས་བུ་རྫོགས་སངས་རྒྱས་པའི་རྒྱུད་ལས། འབྲས་བུ་ཚེ་འདིར་ཐོབ་པའི་
ལེའུ་སྟེ་དང་པོའོ། །
ཚད་མེད་ཡུམ་ཆེན་སོ་གཉིས་ཀྱིས་ཡང་གསོལ་པ། ཡབ་ཡུམ་ཐིག་ལེ་བདག་
ལ་བཤད་དུ་གསོལ། དེ་ལ་ཀུན་ཏུ་བཟང་པོས་བཀའ་སྩལ་པ། ཡབ་ཡུམ་ཐིག་ལེ་
གཉིས་མེད་མཉམ་པར་འབྲེལ། ཡབ་ཡུམ་རིགས་བཞི་ཐིག་ལེ་ཐུགས་རྗེ་ལ།། གཉིས་
མེད་མཉམ་པ་ཐུགས་རྗེ་དགའ་བ་སོགས།། འབྲེལ་པ་བཏང་སྙོམས་ཚད་མེད་རྣམ་
པ་བཞི།། སྙིང་རྗེ་དགའ་བ་བཏང་སྙོམས་ཚད་མེད་ཀྱིས༎ མཁའ་འགྲོའི་འབྲས་བུ་
288

གསང་སྔགས་བསྐྱེད་རྫོགས་དང་མ་རྒྱུད་ཁྲིད་རིམ་སྐོར།
འགྲོ་དོན་རབ་ཏུ་ཕྱེད།། གསང་མཆོག་གསང་བའི་རྒྱལ་པོ་རིགས་བཞི་དེ།། ཡབ་ཡུམ་
ཐིག་ལེ་གཉིས་མེད་མཉམ་པར་རོལ། དེ་ཡི་སྟོབས་ལས་ཐུགས་རྗེ་ཚད་མེད་བྱུང་།
གཡུང་དྲུང་རིགས་དང་འཁོར་ལོ་མཁའ་འགྲོ་མ༎ པདྨ་རིགས་དང་རིན་ཆེན་མཁའ་
འགྲོ་བྱུང༌།༎ ཐུགས་རྗེ་ཚད་མེད་སེམས་ཅན་ཐམས་ཅད་ཀུན།། སྡུག་བསྔལ་དཔག་
མེད་སྤྱོད་པ་སྙིང་རེ་རྗེ།། ཞེ་སྡང་བརྣག་པའི་འགྲོ་དྲུག་སེམས་ཅན་རྣམས།། ཚད་
མེད་སྙིང་རྗེའི་ཐུགས་རྗེས་སེམས་ཅན་བཟུང་།། སངས་རྒྱས་སེམས་ཅན་གཉིས་
མེད་འགྲོ་དྲུག་ལ།། བརྩེ་བ་ཟད་མི་ཤེས་པའི་བྱམས་པ་སྟེ།། བྱམས་པ་སེམས་ལ་
ཉེ་རིང་སེམས་ཅན་རྣམས།། བརྩེ་གདུང་ཆེན་པོའི་ངང་དུ་གྲོལ་བར་མཛད།། ནམ་
མཁའ་མཐའ་ཡས་མ་རྒན་ཐམས་ཅད་རྣམས།། བདེ་བ་ཐོབ་པའི་དགའ་བ་ཚད་
མེད་པ།། ལེགས་པའི་ལམ་བཟློག་ལོག་པའི་སེམས་ཅན་རྣམས།། ཀུན་དགའ་ཡོ་
མཉེས་དགའ་མགུ་ཚིམ་པར་མཛད།། བརྩེ་གདུང་ཤ་ཉེ་འབྲེལ་པའི་འགྲོ་དྲུག་རྣམས།
ཕྱོགས་སུ་མ་ལྷུང་བཏང་སྙོམས་ཚད་མེད་པས།། འབྲེལ་ཆུང་འཁྲུལ་པས་རྨོང་པའི་
སེམས་ཅན་རྣམས།། ཞི་བ་བདེ་ཆེན་ངང་ལ་གནས་པར་མཛད།། རྩ་བ་ཚད་མེད་
བཞི་ལས་བྱུང་བ་ཡི།། སེམས་ཅན་འགྲོ་དོན་ཐུགས་རྗེ་ཚད་མེད་བཞིས༎ ཐུགས་
རྗེའི་འགྲོ་དོན་ཡིད་བཞིན་མཛད་པ་ལ།། ཐུགས་རྗེ་ཚད་མེད་ཡུམ་བཞི་རྩ་བ་གཉིས།
འཕྲོས་པ་བརྒྱད་དང་སྤྲུལ་པ་བཞི་བཅུ་སྟེ། རེ་རེ་ལའང་གཙོ་འཁོར་ལྔ་ལྔའོ། །ཡང་
སྤྲུལ་འབུམ་དང་འབུམ་སྤྲུལ་བསམ་ལས་འདས།། གྲངས་མེད་དཔག་ཏུ་མེད་པ་
བྱུང་བ་རྣམས༎ འགྲོ་དོན་དཔག་མེད་བསམ་མཐའ་ཡས་པའོ། །ཞེས་བཀའ་སྩལ་
ཏོ། །གསང་མཆོག་མཐར་ཐུག་མ་རྒྱུད་ཐུགས་རྗེ་ཉི་མའི་འབྲས་བུ་རྫོགས་སངས་
རྒྱས་པའི་རྒྱུད་ལས། ཐུགས་རྗེ་ཚད་མེད་སོ་གཉིས་ཀྱིས་འགྲོ་དོན་མཛད་པའི་
ལེའུ་སྟེ་གཉིས་པའོ། །
289

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
སྙོམས་པའི་ཡུམ་ཆེན་ལྔ་ཡིས་ཡང་གསོལ་པ།། གཉིས་མེད་ཐིག་ལེ་བདག་ལ་
བཤད་དུ་གསོལ།། དེ་ལ་ཀུན་ཏུ་བཟང་པོའི་བཀའ་སྩལ་པ།༎ གསང་མཆོག་རིགས་
བཞི་ཁྲོ་མོ་ཚད་མེད་བཞིའི།། ཐུགས་རྗེ་གཉིས་མེད་སྤྲུལ་པའི་རྫུ་འཕྲུལ་ལས།
ཐུགས་རྗེ་སྨོན་ལམ་ཟད་པའི་མཐའ་མེད་པ། རྒྱུན་དུ་གནས་པའི་ཡུམ་ཆེན་ཉི་ཤུ་
བྱུང་།། གཉིས་མེད་ཐིག་ལེ་མཉམ་པ་ཉིད་དུ་རྫོགས།། གཉིས་མེད་སྙོམས་པའི་ཐིག་
ལེ་ཟད་པ་མེད།། མཉམ་ཉིད་ཡེ་ཤེས་རྫོགས་པའི་སངས་རྒྱས་སོ། །གཉིས་མེད་སྙོམས་
པའི་ཡུམ་ཆེན་ལྔ་རུ་བསྟན། ཐིག་ལེ་ཐུགས་རྗེ་ཟད་མེད་ས་གཞི་འདྲ།། ངར་འཛིན་
རྟོག་པའི་མ་རིག་སེམས་ཅན་རྣམས།། མཉམ་ཉིད་ཡེ་ཤེས་ངང་དུ་གྲོལ་བར་མཛད།
རྫོགས་པའི་སངས་རྒྱས་འགྲོ་བའི་དོན་མཛད་པ།། གཉིས་མེད་ཐིག་ལེ་ལས་བྱུང་
ཟད་པ་མེད།། ས་གཞི་འདྲ་བའི་མཁའ་འགྲོ་ལྔ་བྱུང་བ། དེ་དག་རེ་རེ་ལས་ཀྱང་གཅིག་
བཅུ་བརྒྱ། སྟོང་ཁྲི་འབུམ་ཕྲག་བསམ་དུ་མེད་པ་འབྱུང༌༎ ཐུགས་རྗེ་རྒྱུན་ཆད་མེད་
པར་འགྲོ་དོན་མཛད༎ ཅེས་བཀའ་སྩལ་ཏོ། །གསང་མཆོག་མཐར་ཐུག་མ་རྒྱུད་
ཐུགས་རྗེ་ཉི་མའི་འབྲས་བུ་རྫོགས་སངས་རྒྱས་པའི་རྒྱུད་ལས། གཉིས་མེད་སྙོམས་
པའི་ཡུམ་ལྔས་འགྲོ་དོན་མཛད་པའི་ལེའུ་སྟེ་གསུམ་པའོ། །
མཁའ་ཡི་ཡུམ